নদিয়ায় শুরু হল অ্যাডাল্ট বিসিজি ভ্যাকসিনেশন

রূপম রায়, নদিয়া: নদিয়ার (Nadia) বগুলা রুরাল হাসপাতালে (Bugula Rural Hospital)  প্রথম শুরু হল অ্যাডাল্ট বিসিজি ভ্যাকসিনেশন (Adult BCG Vaccination)।

জেলা রিপোর্ট অনুযায়ী স্বাস্থ্য দফতরের পক্ষ থেকে নদিয়া জেলার বগুলা রুরাল গ্রামীণ হাসপাতালকেই বেছে নেওয়া হয়েছে । এর ফলে ১৮ বছরের মধ্যে কিছু ক্রাইটেরিয়া মেনে প্রায় সবাই এই ভ্যাকসিনেশন নিতে পারবেন।

এই ভ্যাকসিনেশন নেওয়ার ফলে টিভি রোগ হওয়ার প্রবণতা অনেকটাই হ্রাস পাবে। হাঁসখালি ব্লকের পঞ্চায়েত সমিতির সভাপতি, জেলা পরিষদের সদস্যা, বগুলা পুলিশ ফাঁড়ির ইনচার্জ, ব্লক স্বাস্থ্য আধিকারিক সহ হাসপাতালের সকলের উপস্থিতিতে আজ এই ভ্যাকসিনেশনের উদ্বোধন হল।

আরও পড়ুন: নজরে বিধানসভা ভোট, বাজেটে বিহারের জন্য ঢালাও ঘোষণা

এই উদ্বোধনের এবং ভ্যাকসিনেশনের সুবিধা পেয়ে বগুলা এবং হাঁসখালি ব্লকের স্থানীয় বাসিন্দারা খুবই আনন্দিত এবং আবেগ আপ্লুত।

বগুলা রুরাল হাসপাতালের বি এম ও এইচ বীরেন্দ্র মজুমদার বলেন, এক মাসে ৯৪ হাজার লক্ষ মাত্রা নিয়ে তারা কাজ শুরু করলেন। ইতিমধ্যেই গ্রামের আশা কর্মীরা গ্রামে গ্রামে ঘুরে গ্রামের মানুষদেরকে বুঝিয়ে একটা প্রতিলিপি জমা দিয়েছেন । আশা কর্মীদের দুর্দান্ত প্রচেষ্টার ফলেই এই লক্ষ্যমাত্রা পৌঁছানো সম্ভব হবে বলে তিনি বিশ্বাস করেন।

পাশাপাশি বীরেন্দ্রবাবুকে এই ভ্যাকসিনের পার্শ্বপ্রতিক্রিয়া ব্যাপারে সাংবাদিকরা জিজ্ঞাসা করেন।

এই ভ্যাকসিনের পার্শ্ব প্রতিক্রিয়া আছে কিনা, জবাবে বীরেন্দ্রবাবু বলেন, এর কোনও পার্শ্ব প্রতিক্রিয়া নেই । তা সত্বেও যদি কেউ এই ভ্যাকসিন নেওয়ার পর অসুস্থ বোধ করেন তার সম্পূর্ণ দায়ভার স্বাস্থ্য দফতরের ।

তাদের জন্য প্রয়োজনীয় সব রকম চিকিৎসার ব্যবস্থা করা হচ্ছে। গ্রাম্য এলাকায় এই ভ্যাকসিন চালু হওয়ায় স্বভাবতই সকলে খুশি।

দেখুন অন্য খবর: